17.10.2007 Den Europæiske Unions Tidende L 272/29 KOMMISSIONENS FORORDNING (EF) Nr. 1208/2007 af 16. oktober 2007 om fravigelse af forordning (EF) nr. 800/1999 for så vidt angår fastsættelsen af restitutionssatsen for mælk og mejeriprodukter i tilfælde af de i artikel 36 og 44 i nævnte forordning omhandlede leveringer i perioden fra 1. til 14. juni 2007 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (!), særlig artikel 31, stk. 14, og ud fra følgende betragtninger: (1) — Fra den 15. juni 2007 er der i Kommissionens forord- ning (EF) nr. 660/2007 af 14. juni 2007 om fastsættelse af eksportrestitutioner for mælk og mejeriprodukter (?) ikke længere fastsat eksportrestitutioner for mælk og mejeriprodukter, herunder produkter leveret som omhandlet i artikel 36 og 44 i Kommissionens forord- ning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter ?). (2) m— I overensstemmelse med artikel 37 i forordning (EF) nr. 800/1999 kan medlemsstaterne tillade, at der anvendes en procedure, hvor den sidste dag i måneden bruges til at fastlægge restitutionssatsen for leveringer som omhandlet i artikel 36 og 44 i nævnte forordning hver måned. Det er derfor ikke muligt at fastlægge restitutionssatsen for leveringer af mælk og mejeriprodukter under nævnte procedure fra den 1. til den 14. juni 2007. (3) — Retten til restitutioner for leveringer under proceduren i artikel 37 i forordning (EF) nr. 800/1999 før datoen for ikrafttrædelsen af forordning (EF) nr. 660/2007 bør ikke anfægtes. For at fastlægge nævnte restitution er det derfor nødvendigt at vælge en anden dato til nævnte formål uanset artikel 37, stk. 2, i forordning (EF) nr. 800/1999. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING: Artikel 1 Uanset artikel 37, stk. 2, i forordning (EF) nr. 800/1999 anvendes datoen den 14. juni 2007 til at fastlægge restitutions- satsen for mælk og mejeriprodukter i tilfælde af leveringer som omhandlet i artikel 36, stk. 1, litra a) og c), og artikel 44, stk. 1, litra a) og b), i nævnte forordning i perioden fra den 1. til den 14. juni 2007 i overensstemmelse med proceduren i artikel 37 i nævnte forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. juni 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. oktober 2007. På Kommissionens vegne Mariann FISCHER BOEL Medlem af Kommissionen (1) EFT L 160 af 26.6.1999, s. 48. Senest ændret ved Kommissionens forordning (EF) nr. 1152/2007 (EUT L 258 af 4.10.2007, s. 1). (f) EUT L 155 af 15.6.2007, s. 26. () EFT L 102 af 17.4.1999, s. 11. Senest ændret ved forordning (EF) nr. 1001/2007 (EUT L 226 af 30.8.2007, s. 9).